**Preporuka proizvođačima i držaocima vinove loze o obaveznom hemijskom tretiranju** **vinove loze protiv cikade vinove loze *Scaphoideus titanus***

U skladu sa Programom fitosanitarnih mjera za 2023. godinu, Uprava za bezbjednost hrane, veterinu i fitosanitarne poslove u saradnji sa entomologom Fitosanitarne laboratorije Biotehničkog fakulteta, vršiće posebni nadzor *Candidatus* Phytoplasma vitis (Flavescence dorée) i monitoring vektora *Scaphoideus titanus*.

**Iako je tokom prvog pregleda utvrđeno veoma sporadično prisustvo ispiljenih larvi prvog stupnja (L1) i to u četiri od osam posmatranih vinograda (Šušunja, Godinje, Lješkopolje i Nudo), očekivano je njihovo dalje razviće tokom juna. U vezi sa tim je i** **preporuka proizvođačima i držaocima vinove loze o obaveznom hemijskom tretiranju, u skladu sa preporukom u Naredbi o hitnim fitosanitarnim mjerama za sprečavanje unošenja/širenja zlatne žutice vinove loze.**

Prvi obilazak vinograda i pregled naličja lišća vinove loze na prisustvo larvi cikade vinove loze *Scaphoideus titanus* izvršen je u periodu od 26.5. – 30.5. 2023.



Slika 1: pregled naličja lišća vinove loze na prisustvo larvi *S. titanus*

Lokaliteti u kojima su izvršeni pregledi predstavljeni su u Tabeli 1.

|  |  |  |
| --- | --- | --- |
| **Datum pregleda vinograda** | **Lokalitet** | **GPS koordinate** |
| 26.5.2023. | Zeta-Šušunja  | N 42o19'9''E 19o13'34'' |
| 26.5. 2023. | Zeta-Mataguži  | N 42o19'29''E 19o17'10'' |
| 26.5. 2023. | Crmnica-Godinje | N 42o14'17''E 19o6'11'' |
| 26.5.2023.  | Rijeka Crnojevića - Rvaši | N 42o22'21''E 19o5'11'' |
| 29.5. 2023. | Podgorica - Lješkopolje | N 42o26'34''E 19o12'43'' |
| 29.5. 2023. | Podgorica – Donja Gorica | N 42o25'12''E 19o13'13'' |
| 30.5. 2023. | Nudo  | N 42o39'58'' E 18o35'46'' |
| 30.5. 2023. | Danilovgrad - Zagarač | N 42o30'49'' E 19o7'26'' |

**Pregledom naličja lišća vinove loze utvrđeno je sporadično prisustvo larvi prvog stupnja (L1) u lokalitetima** **Šušunja, Godinje, Lješkopolje i Nudo (Slika 2), odnosno jedna do dvije ispiljene larve.** U ostalim lokalitetima prilikom ovog pregleda nisu nađene larve.

  a b

Slika 2. *S. titanus:*  a- larva prvog stupnja na naličju lista vinove loze; b- snimak pod stereomikroskopom i karakteristične dvije crne tačke na vrhu abdomena

Oscilirajuće vremenske prilike tokom zime i ranog proljeća (relativno topla zima, a zatim naglo zahlađenje nakon početka kretanja vegetacije i produženi početak kretanja vegetacije) mogle su potencijalno uticati i produžiti period embriogeneze, pa samim tim i početka piljenja larvi. **Zbog toga je, kako u lokalitetima u kojima je konstatovano prisustvo larvi, tako i u svim ostalim vinogradarskim područjima, neophodno da proizvođači samostalno (mimo zvaničnih pregleda koji se vrše po ovom programu) vrše redovne preglede naličja lišća vinove loze tj. da prate stanje u svojim vinogradima i eventualnu pojavu/prisustvo larvi.** Takođe, savjetujemo da se u slučaju bilo kakve nedoumice u vezi sa navedenim, vinogradari obrate Fitosanitarnoj inspekciji, Upravi za bezbjednost hrane, veterinu i fitosanitarne poslove, Savjetodavnoj službi u biljnoj proizvodnji.